Τσαρλς Φόλεν Άνταμς

Ο Τσαρλς Φόλεν Άνταμς (αγγλ. Charles Follen Adams, 21 Απριλίου 1842 – 8 Μαρτίου 1918) ήταν Αμερικανός ποιητήςAdams, Charles Follen, 1842-1918. Papers: GuideCharles Follen Adams at Britannica Online Encyclopedia, που ασχολήθηκε κυρίως με τη σατιρική-χιουμοριστική ποίηση.

Βίος
Ο Άνταμς γεννήθηκε στη μεγάλη συνοικία Ντόρτσεστερ της Βοστώνης. Μεταξύ των προγόνων του περιλαμβάνονταν πρωτοστάτες της Αμερικανικής Επαναστάσεως, όπως ο Σάμιουελ Άνταμς, και ήταν το δέκατο και τελευταίο τέκνο των Άιρα και Μαίρυ Ελίζαμπεθ Άνταμς.

Ο Τσαρλς Φόλεν πήγε σχολείο μέχρι τα 15 του και μετά ασχολήθηκε με το εμπόριο. Στον Αμερικανικό Εμφύλιο Πόλεμο κατατάχθηκε σε ηλικία 22 ετών στο 13ο Σύνταγμα Εθελοντών Πεζικού της Μασαχουσέτης.Το λήμμα «Adams, Charles Follen» στην Appletons' Cyclopædia of American Biography, Νέα Υόρκη 1900 Τραυματίσθηκε κατά τη Μάχη του Γκέτισμπεργκ και αιχμαλωτίσθηκε.Το λήμμα «Adams, Charles Follen» στη New International Encyclopedia (1η έκδ.), Νέα Υόρκη 1905

Το 1864 επέστρεψε στη Βοστώνη και επανέλαβε τις εμπορικές του ενασχολήσεις. Στις 11 Οκτωβρίου 1870 νυμφεύθηκε τη Χάτι Λουίζ (Hattie Louise) και μαζί απέκτησαν δύο τέκνα, τον Τσαρλς Μιλς και την Έλλα Πέιτζ Άνταμς. Το 1872 άρχισε να γράφει χιουμοριστικούς στίχους για περιοδικά και εφημερίδες, με μια μίμηση κακών αγγλικών, εμπνεόμενος από τη γερμανική διάλεκτο της Πενσυλβάνια. Το πρώτο του έργο που δημοσιεύθηκε ήταν το ποίημα «The Puzzled Dutchman», που εμφανίσθηκε στο παιδικό περιοδικό Our Young Folks.

Ο Τσαρλς Φολεν Άνταμς πέθανε στο σπίτι του στο Ρόξμπερυ της Βοστώνης σε ηλικία 75 ετών.

Εργογραφία
 1878: Leedle Yawcob Strauss, and Other PoemsLeedle Yawcob Strauss, and Other Poems
 1885: Mother's Doughnuts«Mother's doughnuts» by Charles Follen Adams
 1886: "Cut, Cut Behind!"«'Cut, cut behind!'» by Charles Follen Adams
 1887: Dialect Ballads
 1910: Yawcob Strauss, and Other Poems

Παραπομπές

Πηγές
 Tο λήμμα «Άνταμς, Κάρολος Φόλλεν» στη Νέα Ελληνική Εγκυκλοπαίδεια «Χάρη Πάτση», τόμ. 5, σελ. 805

 Εξωτερικοί σύνδεσμοι 

 Μικρό λήμμα για τον ποιητή στη Herringshaws Encyclopedia of American Biography of the Nineteenth Century

Κατηγορία:Αμερικανοί ποιητές
Κατηγορία:Χιουμορίστες